Tropela.eus podcastak | Podcast on Spotify\nOier Ibarguren (CJR), Amaia Martioda (EKP) eta Iosune Murillo (EKP) Balda gainean utzita bagenuen ere, Tropelaren 15ero saio berri honetan, Imanol Lluciak (@imanolllucia) hain ezagunak ez diren pertsonak elkarrizketatu ditu: Oier Ibarguren, Cajar Rural taldeko txirrindularia izan dena denboraldi honetan, eta Amaia Martioda eta Iosune Murillo, Kern Pharma taldeko lan-taldekoak. Seguru interesgarri suertatzen zaizula! https://dts.podtrac.com/redirect.mp3/https://podcastak.s3.eu-west-1.amazonaws.com/tropela/533_Tropela_15ero_7.mp3\nHarbideetako infernua asteburu honetan jokatuko da Asteburu honetan Paris-Roubaixekin hitzordua dugu, gainera historian lehen aldiz hitzordu bikoitza. Igandean ohi moduan gizonezkoen lasterketa jokatuko da, baina esan bezala, lehen aldiz, larunbatean emakumezkoen Paris-Roubaix izango da. Igandekoari begira, Eneko Garatek (@egarate) eta Egoitz Lizasok (@elizaso) podcast hau grabatu dute batez ere Tropelako kinielan oinarrituta. Ea lagungarri zaizuen! https://dts.podtrac.com/redirect.mp3/https://podcastak.s3.eu-west-1.amazonaws.com/tropela/532_Tropela_2021eko_Paris-Roubaix.mp3\nIgande honetan abiatuko dira Munduko Txapelketak Flandrian Flandrian jokatuko dira 2021eko Munduko Txapelketak. Igande honetan abiatuko direla kontutan izanda, Iban Perez (@piban), Eneko Garate (@egarate) eta Egoitz Lizaso (@elizaso) podcast honetan bildu dira gizonezkoen lasterketak eta kinielak errepasatzeko. Seguru zuen kinielak prestatzeko lagungarri egiten zaizuela. Zorte on! https://dts.podtrac.com/redirect.mp3/https://podcastak.s3.eu-west-1.amazonaws.com/tropela/531_Tropela_2021eko_Munduko_Txapelketak.mp3 Podcastera harpidetu\nRoglicek (TJV) nagusitasun handiz eskuratu du 2021eko Vuelta Espero bezala, gaurkoan etapa garaipena eta horrenbestez 2021eko Vuelta Roglicek (TVJ) eraman ditu. Beste behin etapa garaipena kendu dio eslovakiarrak Corti (EFN) gaur bigarren denborarik onena lortu duen txirrindulari eta Vueltako protagonistetako bati. Horrenbestez, Roglicek beste Vuelta bat poltsikoratu du Mas (MOV) eta Haigen (TBV) aurretik. Ineoseko lehena Yates (IGD) izan da eta podiumeko atarian geratu da ez baita gauza izan Haigekiko zuen minutuko atzerapena berreskuratzeko gaurko saioan. Gazterik onena Mäder (TBV) izan da, mendiko saria Storerrek (DSM) eraman du eta erregulartasunarena Jakobsenek (DQT). Taldekakoan, errepidean erakutsi moduan, Bahrainek eraman du. Euskaldunik onena Ion Izagirre (APT) izan da. Gaurko etapak emandakoak eta Tropelan jasotako puntuei errepasoa ematen die Egoitz Lizasok (@elizaso) Vuelta honetako azken podcast honetan. https://dts.podtrac.com/redirect.mp3/https://podcastak.s3.eu-west-1.amazonaws.com/tropela/530_Tropela_2021_Espainiako_Vuelta_21etapa.mp3 Podcastera harpidetu\nChampoussinek (ACT) etapa garaipena lortu du saio ikusgarri batean Espero bezala ihesaldia osatu da, batez ere DSMek mendiko maillota ziurtatu nahi zuelako. Azkenean Storer-ek (DSM) irabaziko du edizio honetan. Ihesaldi horretan bertan zen gaurko etapa garailean, Champoussin (ACT). Hala ere meritu handiko garaipena frantziarrak lortu duena, izan ere faboritoen tropeltxoa lasterketa buruan zela atzetik aurrera egin azken bi kilometroetan eta garaipena lortu du. Sailkapen nagusian aldaketarik aipagarriena Miguel Angel Lopezek (MOV), etapa garaipena lortuta eta podium postuetan zela, faboritoen tropeltxotik moztuta geratu eta denbora asko galtzen ari zela ikusita, lasterketa uztea erabaki du. Zeresan handia emango du oraindik ere bere erabakiak. Haig (TBV) da orain podium postuetan eta bihar lehia ikus dezakegu Yates (IGD) eta bere artean. Maillot zuriak ere jabe berria du Bernal (IGD) Lopezen taldean baitzen eta Mäder (TJV) faboritoekin, denbora tarte nahikoarekin zuria eskuratzeko. Lider sendo, aldiz, Roglicek (TJV) jarraitzen du, gainera biharko erlojupeko faborito delarik. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/529_Tropela_2021_Espainiako_Vuelta_20etapa.mp3 Podcastera harpidetu\nCortek (EFN) beste etapa garaipen bat lortu du Espero genuen ihesaldia izatea, baina ez ihesaldiko norbaitek etapa garaipena lortzea. Eta hori egin duena Cort (EFN) izan da, horrela bere Vuelta honetako hirugarren garaipena lortuz. Jakobsen (DQT) lehen portuak ezin izan ditu tropel nagusiarekin eragin eta horrek zerikusia izan du bere taldeak esfortzu gehiegirik ez egiteko ihesaldia irensteko. Sailkapen nagusiari dagokionez, berriz, aldaketarik ez: Roglicek (TJV) jarraitzen du gorriz. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/528_Tropela_2021_Espainiako_Vuelta_19etapa.mp3 Podcastera harpidetu\nLopezek (MOV) lortu du azkenean talde urdinak horrenbeste desiratze zuen etapa garaipena Azkenean lortu du garaipena Movistarrek Vuelta honetan. Miguel Angel Lopez (MOV) lortu du azken igoeran erasoa jota etapa garaipena. Aipatzekoa gaurkoan ere Storer (DSM) protagonista izan dela, eta etapa garaipenaren lehian sartu ez bada ere, behintzat mendiko maillotaren lehian maillota janztea lortu du gaurkoan. Sailkapen nagusian aldaketa nabarmenik ez Guillaume Martinek (COF) postuak galtzeaz gain, eta Roglicek (TJV) jarraitzen du lider. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/527_Tropela_2021_Espainiako_Vuelta_18etapa.mp3 Podcastera harpidetu\nRoglicek (TJV) hirugarren etapa ikusgarria irabazi du Ikuskizuna espero zen baina ez genuen horrelakorik espero. Bernalek (IGD) urrutitik erasoa jota erantzun dion bakarra Roglic (TJV) bera izan da, azkenean etapa garaipena eta lidergoa berreskuratuta. Eta ez hori bakarrik, Movistarreko bikoari, podiumeko postuetan diren biei, denbora gehiago atereaz. Eikingek (IWG), horrenbestez, agur esan behar izan dio maillot gorriari, agur Mikel Landak (TBV) Vuelta honi eman dion moduan. Murgiarra lehen ihesaldian izan bada ere, ez da gauza izan etapa amaitzeko. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/526_Tropela_2021_Espainiako_Vuelta_17etapa.mp3 Podcastera harpidetu\nJakobsenek (DQT) beste garaipen bat poltsikoratu du Vuelta honetan Jakobsenek (DQT) bere hirugarren etapa garaipena lortu du Vuelta honetan, eta ez hori bakarrik, maillot berdea eskura geratu zaio. Sailkapen nagusian aldaketarik ez eta Eikingek (IWG) jarraitzen du gorriz. Aipatzekoa gaurkoan Cicconek (TFS) etxerako bidea hartu behar izan duela Vanmarckerekin (INS) eroriko baten ondorioz. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/525_Tropela_2021_Espainiako_Vuelta_16etapa.mp3 Podcastera harpidetu\nMajkak (UAD) irabazi du atseden aurreko mendiko etapa Majkak (UAD) lortu du 15. etapa poltsikoratzea, Carusok (TBV) 9. etapan lortu zuenaren antzera. Zerbait gehiago espero zen faboritoen artean, baina erasoa jotzen bakarra Adam Yates (IGD) izan da, 15 segundo soilik urratzera iritsiz. Ondorioz, Eikingek (IWG) jarraitzen du gorriz. Atzoko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/524_Tropela_2021_Espainiako_Vuelta_15etapa.mp3 Podcastera harpidetu\nBardetek (DSM) etapa eta mendikoan lidergoa lortu ditu Ihesaldia osatu da aurreikusi moduan eta bertan, mendiko puntuen bila eta etaparen lehian, Bardet (DSM) frantziarra. Berak eraman du etapa garaipena Jesus Herrada (COF) eta Vinen (AFC) aurretik. Aipagarria Vinek izan duen erorikoa eta gero podiumeko postuetan sailkatu izana. 10 minututiko gorako atzerapenarekin helmugaratu da tropel nagusia eta bertan zen Eiking (IWG) maillot gorriarekin lidergoari eutsiz. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/523_Tropela_2021_Espainiako_Vuelta_14etapa.mp3 Podcastera harpidetu\nSenechalek (DQT) lortu du garaipena esprintean Espero bezala esprintean erabaki da Vueltako 13. etapa, baina gutxik espero zuena garaipena Senechalek (DQT) lortzea zen. Arazoren bat izan du Jakobsenek (DQT), baina horretaz gain, tropel burua hautsita iritsi da helmugara eta Trentin (UAE) eta beraren artean erabaki da etapa. Sailkapen nagusian aldaketa nabarmenik ez, akaso Bernalek (IGD) aipatutako mozketengatik 5 segundo berreskuratu dituela, baina Eikingek (IWG) lidergoari eusten dio gaurkoaren ondoren arazorik gabe. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/522_Tropela_2021_Espainiako_Vuelta_13etapa.mp3 Podcastera harpidetu\nCortek (EFN) bigarren etapa garaipena Vuelta honetan, oraingoan esprintean Aipatzen genuen atzo Cort (EFN) protagonista izan zela, baina gaurkoan protagonismo handiago izan duela ezin uka etapa garaipena lortuta. Podcastean aipatzen den moduan, BikeExchange Matthewsek (BEX) etapa garaipena lor zezan lanean gogor aritu bada ere, azkenean Education Firsteko txirrindulariak azti aritu dira etapa garaipena lortzeko. Bi hauen artean Bagioli (DQT) izan da. Sailkapen nagusian aldaketarik ez eta Eikingek (IWG) jarraitzen du lider. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/521_Tropela_2021_Espainiako_Vuelta_12etapa.mp3 Podcastera harpidetu\nRoglicek (TJV) bigarren etapa garaipena Gaur ere Cort (EFN) protagonista izan bada ere, azkenean etapa garaipena Roglicek (TJV) eraman du Mas (MOV) eta Lopezen (MOV) aurretik. Cortek beste laukote batekin osatutako ihesaldian egin du bidea eta azken metroetan hartu diote aurre liderrek. Eikingek (IWG) ondo eutsi dio lidergoari etapan hamargarren postuan sailkatuta, beraz, gorriari eusteko moduan da. Bestelako notizia Alex Aranburuk (APT) Vuelta utzi izana izan da atzoko erorikoa tarteko. Philipsen (AFC) eta Carrek (EFN) lasterketa utzi dute. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/520_Tropela_2021_Espainiako_Vuelta_11etapa.mp3 Podcastera harpidetu\nStorer-ek (DSM) bigarren etapa garaipena berriro ere ihesaldian indartsuena izanda Ihesaldi mardulak bide eginda, eta akaso tropel nagusiari denbora tarteak eskuetatik joanda, gaur ere ihesaldian izan den Storer (DSM) australiar gazteak etapa garaipena lortu du. Sailkapen nagusikoen artean ere lehia izan da Roglicek (TJV) berak erasoa jota, nahiz eta gero lurrera ere erori den. Edozein kasutan, faboritoen artean denbora tarteak izan badira ere, ihesaldian zen Eikingek (IWG) jantzi du maillot gorria. Ezin aipatu gabe utzi Alex Aranburu (APT) eta Julen Amezketa (CJR) ihesaldian izan ditugun euskal ordezkariak izan direla. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/519_Tropela_2021_Espainiako_Vuelta_10etapa.mp3 Podcastera harpidetu\nCarusok (TBV) erakustaldia emanda lortu du etapa garaipena Ihesaldiak bide eginda, erakustaldia eman du Carusok (TBV), aurtengo Giroan podiumean izan den txirrindulari italiarrak. 70kmren faltan ihesaldiko kideei erasoa jo eta helmugaraino, sailkapen nagusiko oilarren erritmoa nahikoa izan gabe, etapa garaipena lortzeko. Gainera mendiko sailkapenean ere lider jarri da. Aipatzeko ihesaldi berean Julen Amezketa (CJR) izan dela. Sailkapen nagusiari dagokionez, Roglic (TJV) eta Mas (MOV) izan dira indartsuenak. Hautagai Nagusiko gainontzekoei dagokionez, Adam Yates (IGD) izan da Ineoseko onena gaurkoa eta Bernalek (IGD) ahuleziak erakutsi ditu. Carapaz (IGD) atzerago sailkatu da, baina guztietan okerren Mikel Landa (TBV) izan da. Murgiakoa portuaren hasieran erritmoa jarraitu ezinik lasterketa irabazteko lehiaz kanpo geratu da. Gaurko etapak emandakoak eta etzikoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/518_Tropela_2021_Espainiako_Vuelta_9etapa.mp3 Podcastera harpidetu\nJakobsenek (DQT) bigarren etapa garaipena Vuelta honetan Aurreko podcastean aipatu moduan, gaurko etapa azkarrentzako zen eta hala izan da. Jakobsenek (DQT) irabazi du etapa Dainese (DSM) eta Philipsenen (AFC) aurretik, aurtengo gizonik azkarrenak seguruenera. Honenbestez, Jakobsenek bigarren etapa garaipena lortu du, Philipsenen kopurua berdinduz. Hori bai, 9. etapan berdez Jakobsen abiatuko da. Sailkapen nagusian aldaketarik ez eta Roglicek (TJV) jarraitzen du lider. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/517_Tropela_2021_Espainiako_Vuelta_8etapa.mp3 Podcastera harpidetu\nStorer (DSM) australiar gazteak irabazi du Vueltako lehen eta menditsua Gaur jokatu da Vueltako 7. etapa, sailkapen nagusiko gizonentzat lehen etapa “serioa”. Bertan ihesaldiak bide egin du eta Storer (DSM) gazteak lortu du meritu osoz etapa garaipena. Ihesaldi mardulean sailkapen nagusian lidergoa hartzeko aukera zute txirrindulariak ziren, tartean Großschartner (BOH), baina Jumbok lana ondo egin eta Roglicek (TJV) gorriari eusten dio. Bajei dagokionez, besteak beste, gaurkoan Carthyk (EFN, %84,1ak du Tropelan) eta Valverdek (MOV, %12,3ak du Tropelan), azken honek eroriko baten ondorioz. Biak ala biak Hautagaiak multzoan genituen. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/516_Tropela_2021_Espainiako_Vuelta_7etapa.mp3 Podcastera harpidetu\nJakobsenek (DQT) etapa garaipena lortu du Vueltako 4. etapan Azkarrentzat etapa egokia izan da eta ez dute hutsik egin. Iaz eroriko larria izan ondoren, Jakobsenen (DQT) garaipena lortu du Vueltako etapa honetan. Gogoan izango duzue nola larri zauritu zen Poloniako Tour hartan. Pozgarria benetan garaipena. Gainera maillot berdea ere bereganatu du Deceuninckeko txirrindulari azkarrak. Sailkapen nagusian aldaketarik ez nahiz eta liderrak, Taaramaek (IWG) eroriko bat izan duen, segurtasuneko azken 3 km-en barruan baitzen. Ez dirudi zer larririk izan duenik. Gaurko etapak emandakoak eta biharkoak etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/515_Tropela_2021_Espainiako_Vuelta_4etapa.mp3 Podcastera harpidetu\nIhesaldiak bide eginda, Taaramaek (IWG) etapa eta lidergoa eskuratu ditu Vueltako 3. etapan Goian amaitzen zen lehen etapa izan da Vueltako 3. etapa. Zortziko ihesaldi bat osatu zen, tartean Julen Amezketa (CJR), eta aurrera egiteko gai izan ziren atzean tropel nagusikoek behar beste ez baitzuten tartea jan igoerari ekin aurretik. Zortzikote horretan indartsuena Taaramae (IWG) izan zen eta etapa garaipena lortzeaz gain, sailkapen nagusian lider jarri da. Faboritoen artean aipatzeko Carapazek (IGD) denbora galdu zuela da. Atzoko etapak emandakoak eta gaurko etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/514_Tropela_2021_Espainiako_Vuelta_3etapa.mp3 Podcastera harpidetu\nPhilipsen (AFC) nagusitu da Vuelta honetako lehen esprintean Vueltako 2. etapa espero bezala esprintean amaitu zen. Azkarrena Philipsen (AFC) eta horrenbestez Alpecin taldeak hiru handietan etapa garaipenak lortu ditu aurtengoan. Alex Aranburu (APT) ere bikain 5. sailkatuta eta maillot berdearen lehian sartuta. Ezin ahaztu 6. sailkatu den Jon Aberasturi (CJR) eta ihesaldian izan den Xabier Mikel Azparren (EUS). Sailkapen nagusian aldaketarik ez eta Roglicek (TJV) jarraitzen du gorriz. Atzoko etapak emandakoak eta gaurko etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/513_Tropela_2021_Espainiako_Vuelta_2etapa.mp3 Podcastera harpidetu\nRoglicek (TJV) etapa eta lidergoa lehen egunean Abiatu da 2021eko Espainiako Vuelta Burgosetik, eta aitzin etapa honetan, Roglicek (TJV) erakutsi du bere nagusitasuna. Edozein kasutan, sorpresa Alex Aranburu (APT) izan da izan ere etapa eta lidergoa irabazteko denbora zuen Roglicek, azken txirrindulariak, helmuga hartu aurretik. Horrenbestez, lider Roglic (TJV) dugu. Atzoko etapak emandakoak eta gaurko etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/512_Tropela_2021_Espainiako_Vuelta_1etapa.mp3 Podcastera harpidetu\nVan Aertek (TJV) 3. etapa garaipena lortu du, oraingoan esprintean Amaitu da aurtengo Tourra eta podcast honekin eguneroko saioei amaiera ematen diegu. Azken saio honetan Van Aertek (TJV) lortu duen etapa garaipena azpimarratzen da, eta nola Cavendish (DQT), maillot berdearen jabe izan bada ere, errekorra gainditu ezinda geratu den. Dakizuen moduan Pogacarrek (UAD) bigarren Tour garaipena lortu du honenbestez eta Egoitz Lizasok (@elizaso) podcast honetan Tropelan puntu banaketa nola geratu den errepasatzeari ekin dio multzoz multzo. Hau amaitu bada ere, ez ahaztu hurrengo hitzordua Tokioko Olinpiar Jokoak ditugula. https://dts.podtrac.com/redirect.mp3/https://podcastak.s3.eu-west-1.amazonaws.com/tropela/511_Tropela_2021_Frantziako_Tourra_21etapa.mp3 Podcastera harpidetu\nVan Aertek (TJV) erlojuaren kontrako etapa poltsikoratzea lortu du Van Aertek (TJV) lortu du aurreko erlojuaren kontrako saioan ez bezala 20. etapa honetan garaipena. Nagusitasun handia erakutsiz, Asgreen (DQT) eta Vingegaard (TJV) taldekidearen aurretik sailkatu da. Pogacarrek (UAD) ez du erakutsi etaparen lehian sartzeko asmorik eta etapan 8. denborarik onena ezarrita, aurtengo Tourra irabazteko egin beharreko lanak burututzat eman ditu. Gaurko etapak emandakoak eta biharko azken etapak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/510_Tropela_2021_Frantziako_Tourra_20etapa.mp3 Podcastera harpidetu\nMohoricek (TBV) lortu zuen Bahrainen Tour honetako 3. etapa garaipena Ihesaldiak bidea egitea lortu zuen atzokoan. Mohoricek (TBV) bere gaitasunak baliatuz eta iheskideen izan zuten antolakuntza kaskarra tarteko, Bahrain taldearentzat 3. etapa garaipena lortu zuen. Ion Izagirrek (APT) ere ihesaldian sartzeko aukera izan bazuen ere, etaparen lehiatik kanpo geratu zen. Sailkapen nagusian aldaketarik ez eta Pogacarrek (UAD) horiz ekingo dio gaurko 20. etapari. Atzoko etapak emandakoak eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/509_Tropela_2021_Frantziako_Tourra_19etapa.mp3 Podcastera harpidetu\nPogacarrek (UAD) beste etapa bat eta mendiko maillota poltsikoratu ditu Ineos taldeak lan egin du tropel nagusian eta esango genuke lortu dutela helburuetako bat: Carapazen (IGD) podiumeko postua ziurtatzea Tourmaleten gora Uran (EFN) atzean geratu baita. Baina, aurreko etapan bezala, Pogacar (UAD) nagusi Vingegaard (TJV) eta Carapazen (IGD) aurretik. Gainera gaurko garaipenarekin Pogacarrek mendiko maillota ere eskuratu du. Iazkoa lortzeko bidean da esloveniarra. Gaurko etapak emandakoak eta biharkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/508_Tropela_2021_Frantziako_Tourra_18etapa.mp3 Podcastera harpidetu\nPogacarrek (UAD) nagusitasuna erakutsi du Pirineotako etapa irabazita UAEko kontrolatutako etapan, Pogacarren (UAD) nagusitasuna erakutsita etapa garaipena lortu zuen Piriniotako lehen etapan. Vingegaard (TJV) gaztea eta Carapaz (IGD) izan zituen bidelagun azken kilometroetan, baina esan bezala, bietako inor ez zen gauza izan Pogacarri etapa kentzeko. Lidergoa sendotuta, beraz, esloveniarra, Vingegaard eta Carapazek, aldiz, podiumeko postuak ziurtatzen hasita. Atzoko etapak emandakoak eta gaurkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/507_Tropela_2021_Frantziako_Tourra_17etapa.mp3 Podcastera harpidetu\nKonradek (BOH) etapa garaipena 2021eko Tourrean Konradek (BOH) garaipena eman dio taldeari Polittek (BOH) egun batzuk egin zuenaren antzera, ihesaldian sartu eta nagusitasuna erakutsiz. Alex Aranburu (APT) ihesaldi horretan izan bazen ere, seigarren postuan sailkatzeko aukera besterik ez du izan. Maillot berdearen lehian, Colbrellik (TBV) eta Matthewsek (BEX) puntuak bildu zituen, nahiz eta Cavendishek (DQT) eusten dion maillot berdeari. Sailkapen nagusian, berriz, aldaketarik gabe, Pogacarrek (UAD) jarraitzen du lider. Atzoko etapak emandakoak eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/506_Tropela_2021_Frantziako_Tourra_16etapa.mp3 Podcastera harpidetu\nKussek (TJV) etapa garaipena lortu du Andorran Ihesaldia gailendu da etapa berri batetan. Oraingo agertokia Andorra genuen eta ihesaldiko tropeltxo marduletik Kuss (TJV) estatubatuarra izan da garaile. Hautagai nagusien artean mugimenduak izan badira ere, Pogacarrek (UAD) nagusitasunez eusten dio lidergoari. Atzoko etapak emandakoak eta biharkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/505_Tropela_2021_Frantziako_Tourra_15etapa.mp3 Podcastera harpidetu\nCavendishek (DQT) bere Tourreko laugarren etapa garaipena lortu zuen Deceuninckek ondo kontrolatu du Tourreko 13. etapa eta berriro ere garaipena lortu du bertan Cavendishek (DQT). Guztira 34 garaipen, honenbestez, Frantziako Tourrean eta jada Merckxen marka berdindu du. Sailkapen nagusian aldaketarik ez eta Pogacarrek (UAD) jarraitzen du lider. Atzoko etapak emandakoa eta gaurkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/504_Tropela_2021_Frantziako_Tourra_13etapa.mp3 Podcastera harpidetu\nPolittek (BOH) ihesaldian sartzeari esker etapa garaipena lortu du Saganek (BOH) belauneko minaren ondorioz, etxerako bidea hartu duen etapa berean, Politt (BOH) taldekideak etapa garaipena lortu du. Esprinta saihestea lortu du ihesaldiak, 13 txirrindulariz osatutako tropeltxoak, bertan Politt zelarik. Imanol Ervitik (MOV) ere lortu du ihesaldia sartzea, baina ez da gauza izan Politten erasoari jarraitzeko eta bigarren postuarekin konformatu beharrean izan da. Atzoko etapak emandakoa eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/503_Tropela_2021_Frantziako_Tourra_12etapa.mp3 Podcastera harpidetu\nVan Aertek (TJV) etapa garaipen handia lortu du Mont Ventouxen Arantza kentzeko gauza izan da Van Aert (TJV) etapa garaipen garrantzitsua lortuta Mont Ventouxeko etapan. Ihesaldian sartuta, Trekeko bikoaren, Elissonde (TFS) eta Mollema (TFS), eusteko gai izan da. Sailkapen nagusian ere mugimenduan izan dira, Pogacarrek (UAD) maillot horiari erraz eusten badio ere, O'Connorrek (ACT) eta Gauduk (GFC) denbora galdu baitzuen. Atzoko etapak emandakoa eta gaurkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/502_Tropela_2021_Frantziako_Tourra_11etapa.mp3 Podcastera harpidetu\nCavendishek (DQT) bere Tourreko 33. etapa garaipena lortu du Inork gutxik espero zuen Cavendishek (DQT) aurtengo Tour honetan hiru etapa garaipen eta berdearen lehian izango zenik. Pentsa, %20ak baino gutxiagok hartu du Tropelan eta hori "Beste azkarrak" multzoan izanik. Garaipen hauei esker Tropelan puntu gehien eman dituen hirugarren txirrindularia da liderraren, Pogacarren (UAD), eta asteburuan erretiratu zen Van der Poelen (AFC) atzetik. Gai izango ote kontrol barruan iristeko Parisera bidean? Atzoko etapak emandakoa eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/501_Tropela_2021_Frantziako_Tourra_10etapa.mp3 Podcastera harpidetu\nO'Connorrek (ACT) etapa garaipen handi lortu zuen maillot horia ere eskura izan zuen etapan Atseden egunaren aurreko etapa ere zinez gogorra izan da txirrindularientzat. Garaipena O'Connorrek (ACT) lortu zuen, ihesaldiaren aurrealdean izanez egun osoan zehar. Mendiko sailkapenean ere lehia ikusi genuen Quintana (ARK) eta Poelsen (TBV) artean. Sailkapen nagusiari dagokionez, aukera guztiei agur esan ziena Van Aert (TJV) izan zen eta Pogacarrek (UAD), aldiz, lidergoa indartu zuen azken igoeran. Etapa azkar joan zen eta Cavendish (DQT) berak ere lanak izan zituen kontrol barruan sartzeko. Kontrolez kanpo geratu zirenak, besteak, beste, Demare (GFC) eta Coquard (BBK) izan ziren. Atzoko etapak emandakoa eta biharkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/500_Tropela_2021_Frantziako_Tourra_9etapa.mp3 Podcastera harpidetu\nTeunsek (TBV) etapa garaipena Pogacar (UAD) protagonista izan den etapan Etapa kaotikoa ikusi genuen. Bizi lehen kilometroetan eta ondorioz Thomas (IGD), Latour (TEN) eta Roglic (TJV) tropeltxo nagusitik atzeratuta geratu ziren. Gaur jakin dugunez, Roglicek Tourra utziko du. Bahrainekoak lehian izan ziren egun guztian zehar Poels (TBV) eta Teunsen (TBV) bidez, eta azken honek lortu zuen azkenean etapa garaipena. Bazirudien Pogacarrek (UAD) emandako erakustaldian etapa ere eraman zezakeela, baina azkenean ez zen horrela izan. Ion Izagirre (APT) bigarren izan zen etapa irabazteko lehian izan bazen ere. Sailkapen nagusian, horrenbestez, Pogacar dugu lider berria eta nolabait berari aurre egiten saiatu zen bakarra Carapaz (IDG) izan zen, nahiz eta berriro ere etekinik gabe geratu. Atzoko etapak emandakoa eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://bloga.tropela.eus/tag/https://podcastak.s3.eu-west-1.amazonaws.com/tropela/499_Tropela_2021_Frantziako_Tourra_8etapa.mp3 Podcastera harpidetu\nMohoricek (TBV) etapa garaipen ikaragarria lortu zuen eguneko ihesaldiari ere tartea atereaz Etapa ikusgarria aurtengo Frantziako Tour honetako 6. hau. Izan ere ihesaldi mardula osatu zen, bertan Mohoric (TBV) garaileaz gain, Van der Poel (AFC) liderra ere sartu baitzen. Esloveniako txapeldunak etapa garaipen handia lortu zuen eta ihesaldikoek, denbora tarteari esker, sailkapen nagusian aurrera egiteko gai izan ziren. Saririk potoloenak lortu zituztenak liderra, Van der Poel (AFC), eta Van Aert (TJV) izan ziren, orain Pogacar (UAD) 3 minututik gorako tartearekin baitute. Carapaezk (IGD) saiakera egin zuen denbora lortzeko, baina alferrik izan zen, besteak beste, Movistar jarri baitzen tropel nagusian tiraka. Galtzaile, berriz, Roglic (TJV), taldekiderik gabe, ezinak jota edo, 3 minututik gorako atzerapenarekin helmugaratu baitzen. Atzoko etapak emandakoa eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/498_Tropela_2021_Frantziako_Tourra_7etapa.mp3 Podcastera harpidetu\nCavendishek (DQT) berdez jantzita bere bigarren etapa garaipena lortu du Berriro ere etapa garaipena lortu du Cavendish (DQT) Man irlako gizon azkarrak. 4. etapan garaipena lortuta, badirudi britaniarrak konfiantza eta hankak berreskuratuta dela. Berdez jantzita irabazi du etapa eta badirudi berdearen lehian izan daitekeela. Gainontzean aldaketarik ez, Van der Poelek (AFC) jarraitzen baitu horiz jantzita. Atzoko etapak emandakoa eta gaurkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/497_Tropela_2021_Frantziako_Tourra_6etapa.mp3 Podcastera harpidetu\nPogacar (UAD) nagusi Tour honetako lehen erlojuaren kontrako saioan Lehen test garrantzitsua sailkapen nagusiko txirrindularientzat eta kolpea ematen lehena Pogacar (UAD) izan da. Etapa irabazteaz gain, arerioei minutu t'erdiko aldea irekitzeko gauza izan da. Van der Poelek (AFC), ordea, horiari eusten dio erlojupeko bikain bat burutu ondoren. Atzoko etapak emandakoa eta gaurkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/496_Tropela_2021_Frantziako_Tourra_5etapa.mp3\nCavendishek (DQT) lortu du etapa garaipena Tourrean denbora luzez garaipenik lortu gabe izan ondoren Txirrindularien protesta ere izan zuen etapa honetan, Cavendish (DQT) izan da etapa garailean. Denbora zen etapa garaipenik lortu ez zuela baina Deceuninckera bueltatzeak on egin diola bistan da. Sailkapen nagusian aldaketarik ez eta Van der Poelek (AFC) jarraitzen du lider. Atzoko etapak emandakoa eta gaurkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/495_Tropela_2021_Frantziako_Tourra_4etapa.mp3 Podcastera harpidetu\nMerlier (AFC) nagusi Tourreko lehen esprintean Alpecin berriro ere protagonista gaurko etapan ere, nahiz eta Tropela zaleoi erorikoek ardua gehiago sortu diguten. Merlierrek (AFC), Van der Poel (AFC) liderraren taldeko gizon azkarrak lortu du bigarren etapa garaipena Frantziako Tour honetako hirugarren etapan. Azken metroetan Sagan (BOH) eta Ewanek (LTS) izan duten erorikoak baldintzatu du esprinta, baina ezin ukatu lortu duten garaipena lantalde osoak bikain prestatu baitu. Ez da, ordea, Ewan izan erorikoa izan eta etxerako bidea hartu behar izan duen bakarra. Gesink (TJV) eta Haigek (TVJ) ere lasterketa utzi beharra izan dute beste eroriko batzuen ondorioz. Faboritoen artean Roglic (TJV) eta Thomas (IGD) izan dira erorikoak jasan dituztenak. Gaurko etapak emandakoa eta biharkoak eman dezakeenaren inguruko podcasta prestatu digu Egoitz Lizasok (@elizaso). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/494_Tropela_2021_Frantziako_Tourra_3etapa.mp3 Podcastera harpidetu\nVan der Poelek (AFC) etapa eta maillot horia Bigarren etapa eta lider aldaketa. Alaphilippe (DQT) faborito bazen ere, Van der Poelek (AFC) nagusitasuna erakutsi du bi igoeratan: lehenean gainsariak lortzeko eta bigarrengoan etapa garaipena, eta nola ez, maillot horia. Aitona gogoan izan duela ere esan du kazetarien aurrean emozioa ezkutatu ezinda. Gaurko etapak emandakoa eta biharkoak eman dezakeenaren inguruko podcasta prestatu digu Iban Perezek (@piban). https://dts.podtrac.com/redirect.mp3/https://podcastak.s3.eu-west-1.amazonaws.com/tropela/493_Tropela_2021_Frantziako_Tourra_2etapa.mp3 Podcastera harpidetu\nAlaphilippe (DQT) nagusi Tourreko lehen etapan Abiatu da 2021eko Frantziako Tourra eta guk ere ekin diogu eguneroko podcasta prestatzeari. Podcast honetan Tourreko lehen etapaz gain, La Coursekoaz ere hitz egin dugu. Bertan Volleringek (SDW) lortu zuen garaipena nagusien tropeltxoan azkarrena izanik. Eider Merino (MNX) izan zen lehen euskalduna. Gizonezkoenean, aldiz, munduko txapelduna den Alaphilippek (DQT) lortu zuen etapa garaipena nagusitasun handiz eta bera da lehen liderra. Sailkapen nagusiari begira galtzaileen artean Miguel Angel Lopez (MOV) eta Porte (IGD) lirateke nabarmentzekoenak. Hau guztia eta gaurko etapak eman dezakeenaren inguruan aritzen da Egoitz Lizasok (@elizaso) podcast berri honetan. https://dts.podtrac.com/redirect.mp3/https://podcastak.s3.eu-west-1.amazonaws.com/tropela/492_Tropela_2021_Frantziako_Tourra_1etapa.mp3 Podcastera harpidetu\nAzkenean, ohiko egutegira bueltatuta, hemen dator aurtengo Frantziako Tourra! Bi hautagai nagusi eta hamabi multzoz osatutako kiniela dugu aurtengoan. Euskaldunei dagokionez, zazpi izango dira lehian, bost taldetan banatuan. Nola ez, Astanak izango ditu euskal txirrindulari gehien, hiru hain zuzen ere. Aurtengo Tourrari bere osotasunean eta bereziki Tropelako kinielari errepasoa emateko Iban Perez (@piban), Lander Garro (@landergarro) eta Egoitz Lizaso (@elizaso) bildu dira mikrofono hauetara. Ez galdu ezinbesteko izango zaizuen podcast hau eta zorte on! https://podcastak.s3.eu-west-1.amazonaws.com/tropela/491_Tropela_2021eko_Frantziako_Tourra.mp3 Podcastera harpidetu\nBernalek (IGD) poltsikoratu du 2021eko Italiako Giroa Amaitu da 2021eko Italiako Giroak eta ezustekorik gabe azken etapan, Bernalek (IGD) irabazi du aurtengo edizioa. Aldaketarik ez podiumeko postuetan gaurko etaparen ondoren, beraz, Carusok (TBV) amaitu du bigarren eta hirugarren, aldiz, Simon Yatesek (BEX). Gaurko etapan ere protagonista Ineos izan da Gannak (IGD) eman duen erakustaldiarekin beste etapa bat poltsikoratuz. Gaurko azken etapak eman duenaren ingurukoak bildu ditu Iban Perezek (@piban) podcast berri honetan. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/490_Tropela_2021_Italiako_Giroa_21etapa.mp3 Podcastera harpidetu\nCarusok (TBV) garaipen garrantzitsua azken mendateko etapan Ikusgarria Giroko 20. etapa nahiz eta sailpanen nagusian aldaketa gehiegirik ez zuen sortu. Bardet (DSM) eta Caruso (TBV) oso ausart erasoan, Bernal (IGD) eta Daniel Felipe Martinez (IGD) bikian arrosaren defentsan. Azkenean Carusok etapa garaipena lortzeaz gain, bigarren postua sendotu zuen, hein handi batean Pello Bilbaoren (TBV) lan eskergari esker. Atzoko etapak emandakoa eta gaurkoak eman dezakeenaren ingurukoak bildu ditu Egoitz Lizasok (@elizaso) podcast berri honetan. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/489_Tropela_2021_Italiako_Giroa_20etapa.mp3 Podcastera harpidetu\n2020ko Dauphine Kriteriumeko etapa bat 2021eko Dauphine Kriteriumaren ibilbidea eta, bereziki, Tropelako kiniela errepasatzen dute Eneko Garatek (@egarate) eta Egoitz Lizasok (@elizaso) podcast honetan. Erlojupeko bakarra eta zailtasun handiko etapekin amaituko den Kriterium honek, berriro ere 8 etapatako egitura berreskuratzen du iazko pandemiaren mugak gaindituta. Zalantzarik gabe lasterketa honek aurtengo Tourrera hautagai nagusiak nola iritsiko diren erakusteko balioko digu. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/488_Tropela_2021_Dauphine_Kriteriuma.mp3 Podcastera harpidetu\nYatesek (BEX) etapa garaipena lortu du Sailkapen nagusian aldaketarik izan ez bada ere, Bike Exchange taldeak etapan protagonista izateko nahia erakutsi du. Azkenean lan hori Yatesek (BEX) borobildu du etapa garaipena lortuz. Sailkapen nagusian aldaketarik ez eta Bernalek (IGD) eusten dio lidergoari. Gaurko etapak emandakoa eta bihar eman dezakeenaren ingurukoak bildu ditu Egoitz Lizasok (@elizaso) podcast berri honetan. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/487_Tropela_2021_Italiako_Giroa_19etapa.mp3 Podcastera harpidetu\nBettiolek (EFN) Giroko 18. etapa poltsikoratu du Aurreko podcastean esandakoaren kontra, 2021eko Italiako Giroko 18. etapa honetan ihesaldian izan da garailea. Gainera errenta handia lortu dute tropelak patxadaz hartu baitu. Aurrean indartsuena etapa garaipena lortzeko Bettiol (EFN) izan da. Sailkapen nagusian aldaketarik ez eta Bernalek (IGD) jarraitzen du lider. Gaurko etapak emandakoa eta bihar eman dezakeenaren ingurukoak bildu ditu Iban Perezek (@piban) podcast berri honetan. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/486_Tropela_2021_Italiako_Giroa_18etapa.mp3\nDan Martinek (ISN) etapa garaipen handia Giroko 17. etapan Atseden egunaren ondorengo etapan, Dan Martinek (ISN) arantza kendu eta etapa garaipen handia lortu du eguneko ihesaldian sartuta. Azken igoera bikaina eginda, ondo eutsi dio hautagai nagusien tropelari eta bertan izandako erasoei. Gainara garaipen honekin hiru itzuli handietan etapa bana ditu palmaresean. Sailkapen nagusian aldaketak izan dira eta, Bernalek (IGD) lidergoari eusten badio ere, ahultasuna erakutsi zuen. Aurrera jauzi egitea lortu zuena Yates (BEX) izan da etapan hirugarren sailkatuta podiumeko postuetan sartu baita. Txanponaren beste aldea Evenepoelek (DQT) erakutsi du; erorikoa izan, eta etapa bukatu bazuen ere, ez da gaur irteeran izango. Atzoko etapak emandakoa eta bihar eman dezakeenaren ingurukoak bildu ditu Egoitz Lizasok (@elizaso) podcast berri honetan. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/485_Tropela_2021_Italiako_Giroa_17etapa.mp3 Podcastera harpidetu\nBernal (IGD) jaun eta jabe eguraldi traketsak baldintzatutako etapan Dolomitetako etapa garrantzitsua, eguraldiak baldintzatua hasterako eta etapan zehar. Izan ere, antolakuntzak ibilbidea aldatu beharrean izan da eta edozein kasutan ere, eguraldi makurrak, telebistako irudiak ez izatea eragiteaz gain, triskantza eragin du tropelean. Nagusitasunez agertu dena Bernal (IGD) izan da, ia minutu t'erdiko errentarekin helmugaratu baita Bardet (DSM) eta Carusorekiko (TBV). Gaurko etapak emandakoa eta etzikoak eman dezakeenaren ingurukoak bildu ditu Iban Perezek (@piban) podcast berri honetan. https://dts.podtrac.com/redirect.mp3/https://podcastak.s3-eu-west-1.amazonaws.com/tropela/484_Tropela_2021_Italiako_Giroa_16etapa.mp3 Podcastera harpidetu


La sociedad literaria y el pastel de piel de patata - Zinea eta liburutegiak - Nafarroako Filmoteka\nUrriaren 20a, asteartea\nBigarren mundu gerra ostean, Juliet Ashton (idazlea) eta Asociación Literaria del Pastel de Piel de Patata de Guernsey kideen artean harreman berezi bat sortzen da. Irlako biztanleak okupazio naziaren bitartean bizitako esperientzia kontatzen diote elkarri. Julietek, haien istorioekin liburu bat idaztea erabakitzen du, hori dela eta herriarekin lotura zuzena ezarriko du eta bere bizitza aldatuko da.\nMary Ann Shafferren best-sellerrean oinarritua, Mike Newellen obra britainiarrena kontsideratzen da. Iragana eta literaturarako maitasuna, pieza nagusiak izanen dira.\nLa sociedad literaria y el pastel de piel de patata (The Guernsey Literary and Potato Peel Pie Society, Erresuma Batua, 2018)\nZuzendaria: Mike Newell\nGidoia: Thomas Bezucha, Don Roos (Novela: Annie Barrows, Mary Ann Shaffer)\nMusika: Alexandra Harwood\nArgazkilaria: Zac Nicholson (C)\nInterpreteak: Lily James, Michiel Huisman, Glen Powell, Jessica Brown Findlay, Matthew Goode, Tom Courtenay, Penelope Wilton, Tim Ingall, Katherine Parkinson, Kit Connor, Dilyana Bouklieva, Andy Gathergood, Marek Oravec.\nHizkuntza: Bertsio originala ingelesez eta azpitituluak gaztelaniaz\nUrriaren 3a, larunbata, 10:00 o.\nExLibris: La biblioteca pública de Nueva York\nUrriaren 6a, asteartea, 20:00 o.\nUrriaren 13a, asteartea, 20:00 o.\nUrriaren 27a, asteartea, 19:00 o.


Egia jakin nahi dute - Bizkaiko Hitza\nEgia jakin nahi dute\nJon Ugutz Goikoetxea izan dute gogoan asteburuan Derion. Egiari Zor fundazioak esan du bertsio ofizialaren arabera derioztarrak bere buruaz beste egin zuela guardia zibilez inguratuta zegoela, baina familiak eta ingurukoek ez dute sinisten. Sekretu Ofizialen Legea indargabetzeko eskatu dute.\n2022, martxoak 18 Albisteak, Asteko Gaiak, Bizkaia, Politika 248\nBerrogeita hamar urte bete dira Jon Ugutz Goikoetxea derioztarra Guardia Zibilarengandik ihesi zihoala hil zela. Elizondo (Nafarroa) inguruan hil zen; bertsio ofizialaren arabera, inguratuta zegoela ikusi eta bere buruaz beste eginda. Gorpua besarkatu ahal izan zuen amak, eta garondoan atzetik eginda zuen bala zauria ukitu zion eskuarekin. Familiak berehala jarri zuen zalantzan bertsio ofiziala. Mende erdiaren ostean, beste egiarik ezin izan dute bilatu, Espainiako Sekretu Ofizialen Legearen ondorioz ezin baitute jakin gertatutakoaren xehetasunik. Gertaera hura eta “estatuaren bortxa” pairatu duten bestelako herritarren egia ezagutu eta erreparatu ahal izateko Sekretu Ofizialen Legea indargabetzeko eskatu zuen domekan Egiari Zor fundazioak.\nDerion egin zuten ekitaldia, Goikoetxea zenaren herrian. Haren senideak izan ziren bertan, eta baita AAAk hil zuen Pablo Garaialderen alaba Pilar Garaialde ere. Ainara Esteran Egiari Zor fundazioko kideak azaldu du ez dela sinesgarria bertsio ofiziala Goikoetxearen kasuan: “Argi dago bala zauri bat gorputzaren atzealdean badago tiroa atzetik eginda dagoela, bizkarretik. Beraz, ez dator bat bertsio ofizialarekin. Atzetik tirokatu zutela adierazten du; bizitzeko eskubidea urratu zioten”.\nGertatutakoa argitzeko Elizondoko inguru haietan duela 50 urte jazotakoa jakitea beharrezkotzat jo du: “Familiak eta inguruak argi daukate hil egin zutela, atzetik hil zutela. Baina, kasu honetan, beste askotan bezala, heriotza honen inguruko dokumentazioa Sekretu Ofizialean Legearen mende dago. Heriotzaren inguruabarrak blindatuta dauden heinean, ezinezkoa dugu jakitea, besteak beste, zenbat tiro egin zituen Guardia Zibilak, mendian gora zenbat guardia zibil zihoazen, ezta gorpuari egin behar izan zioten mediku azterketaren agiriaren ondorioak ere. Azterketa horrek jaso behar du tiroa urrunetik egin zioten edo kontrakoa, eta zehazki bala zauria non zeukan”.\nEsteranek garrantzitsu iritzi dio dokumentazio hori guztia jasotzeari, “behingoz, egia oinarri hartuta memoria eraikitzeko”. Haren esanetan, “1968ko lege hau oraindik ere egia jakiteko eskubidea murrizten digun legezko mekanismo bat da. Estatuaren indarkeria jasan genuen pertsonen aitortzarako bidean kasu askotan gertatutakoaren egia osoa frogatzea erabat oztopatzen du”.\nNor zen Goikoetxea\nJon Ugutz Goikoetxea Zamudion jaio zen, 1950ean. Sortu eta gutxira, haren familia Derioko Aldekone etxera joan zen. Esteranek azaldu duenez, “jaio zenetik, bere familiak jasandako errepresio frankistak markatu zuen bere bizitza”. Bestalde, gazte-gaztetatik euskararen, euskal dantzen eta bestelako ohitura zaharren aldeko dinamikak sustatzen aritu zen, beste lagun batzuekin batera. “Oso lotura handia zuen euskal kulturarekin”, esan du Egiari Zorreko kideak. “[Francoren] Erregimenak Euskal Herrian zegoen nazio kontzientziaren aurka gogor jotzen zuen; euskara bera ere debekatuta zegoen”.\n1971n erbestera jo zuen Goikoetxeak. ETAn militatzen hasia zen. “1972an, beste bi kiderekin batera Ziga eta Elizondo arteko errepide batetik autoan zihoazela, Guardia Zibilak tirokatu egin zituen”. Jon Ugutzen bi lagunak zauritu egin zituzten. “Kotxetik irtetea lortu zuten, eta korrika hasi ziren mendian gora, mugara heldu nahian, Guardia Zibil frankista atzetik zutela. Jon Ugutz beste bi kideen atzetik zihoan, beste biak zaurituta zeudenez, atzean geratu ez zitezen saihesteko. Eta hantxe, malda horretako punturen batean, mugatik gertu, hil zuten”. Hamabi urtera, GALek haren anaia Mikel ere hil zuela gogoratu du Esteranek.\nKasu gehiago, sekretupean\nBizkaian ugariak dira Goikoetxearena bezala, sekretupean jarraitzen duten hainbat gertakari. Esteranek biktima horietako batzuk ekarri ditu gogora: “Barakaldon hil zuten Iñaki Ojeda portugaletetarra; Pasaian [Gipuzkoa] hildako Luzia Urigoitia otxandiarra; Aldana tabernaren aurkako erasoan hil zituzten Alonsotegiko bizilagunak; Bilboko haurtzaindegi baten jabearen aurkako erasoan hil zituzten hiru lagunak… Asko daude. Kasu gehienetan ez da gertatutakoaren egia osoa ezarri”, salatu du.\nEgiari Zor fundazioaren ustez, Sekretu Ofizialen Legeak helburu jakin batzuekin jarraitzen du indarrean: “Estatuaren estolderietan dagoen guztia babesteko, giza eskubideen aurkako erasoak ezkutatzeko, norbanako batzuei emandako inpunitatea mantentzeko edota etorkizuneko balizko urraketen aurrean orain arteko babes bera izateko”.\nFundazioko kideak uste du gertatutakoaren kontakizuna ezin dela mugatu “giza eskubideen urraketak ukatzeko baliatutako bertsio ofizialetara”. Gogora ekarri du hainbat kasuren inguruan badela beste bertsio bat ere: “Herriarena, lekukoena, senideena”, eta horiek ez datozela bat kontaketa ofizialarekin. “Haiek guztiak ikertu beharko lirateke, eta giltzapean dagoen dokumentazioa askatu”.\nMikel Zabalzaren kasua gogorarazi du: “37 urtez mantendu duten bertsio ofiziala gezurra dela frogatu dute. [Donostiako] Intxaurrondoko kuartelean hil zuten”. Horregatik dio “egia” ezarri beharko litzatekeela Goikoetxearen kasuan, “gatazkaren testuinguruan gertatutako beste askotan bezala. Eta bizitzeko eskubidea urratu bazioten, horrela jaso beharko litzateke”.\nSekretu Ofizialen Legea “birformulatzeko” hainbat proposamen egin izan dira Espainiako Kongresuan; besteak beste, agiriak desklasifikatzeko epe batzuk ezartzeko asmoz. Hala ekarri du gogora Esteranek. “Espainiako Gobernuak baietz esan zuen, heldu behar zitzaiola horri, baina orain arte ez dute ezer egin, eta ez dirudi borondate nahikoa dagoenik”. Legea landu eta aldatzeko prozesua garatu behar dela uste du: “Onbideratze demokratikoaren kontua da. Borondatea, giza eskubideekiko konpromisoa eta pedagogia etikoa beharrezkoak direla ulertu ahal izateko, demokrazian egia ere agindu etiko gisa eratu behar da”.\n+ Faxismoaren aurka aritu zen Benita Uribarrena omendu dute Durangon


Babes ofizialeko etxebizitzen premiari buruzko inkesta – Aranguren Ibarreko Udala\n2021eko maiatzaren 07an\nBabes ofizialeko etxebizitzen premiari buruzko inkesta\nEtxebizitzaren egungo eskaria ezagutzeko eta egungo beharrak asetzeko etxebizitza eraikitzea programatu ahal izateko, komenigarria izango litzateke interesa duten pertsona erantsitako inkesta betetzea. Inkesta hori Udalaren bulegoetan (Mutiloa plaza z/g) edo web-orrian (www.aranguren.es) eta posta elektronikoan (aranguren@aranguren.es) entregatu ahal izango da 2021eko maiatzaren 31 baino lehen. Arangurengo Udalak udal lurzorua ematen jarraituko du, herritarrak gure herrian bizitzen gera daitezen.\nBabes ofizialeko etxebizitza horiei eta inkesta honi buruzko zalantzak argitzeko, interesa dutenei harrera egingo zaie erabilera anitzeko gelan (udaletxeko eraikineko beheko solairuan, San Pedro Plazako sarreran), maiatzaren 17tik maiatzaren 21era arte, 18:00etatik 20:00etara. Egun horretatik aurrera, kontsultak udal bulegoetan egingo dira, 948244946 telefonoan hitzordua eskatu ondoren. Proginsarekin ezer argitu nahi izanez gero, deitu 948229621 telefonora.\nEntremutilvasen 50 BOE dituen lehen promozioa egin da, eta maiatzaren 31ra arte dago izena emateko epea. Informazio gehiago: BOEak ENTREMUTILVASEN


kritiken hemeroteka » Auster-en magia\n« Isolamendua | Gizarte paranoien arrastoan »\nGizona ilunpean / Paul Auster (Oskar Arana) / Alberdania, 2008\nAuster-en magia Javier Rojo / El Correo, 2008-09-27\nHirurogeita hamabi urteko gizon bat lo ezinean dago, ohean etzanda, gaueko ordu txikiei aurre egiteko prest. Denbora pasa moduan. gaua eta gauean erasoka hasten zaizkion mamuak gainditu ahal izateko, bere buruari istorioak kontatzea erabakitzen du. Halaxe hasten da Paul Auster-en azken nobela, Oskar Aranaren eskutik datorkigun euskal itzulpenean Gizona ilunpean izenburuarekin argitaratu dena, jatorrizkoan Man in the Dark deitzen dena. Paul Auster-en nobela da, eta neurri batean esan ahal dugu halaxe definituta, irakurleak ideiaren bat izan dezakeela zer eskainiko zaion liburu honetan. Nobela honetan, narrazioa plano desberdinetan ematen da, alde batetik gauez ohean etzanda dagoen gizonaren istorioa dugu, lehenengo pertsonan kontatua. bere bizitza zahartzarotik begiratuta oroitzapenen eta istorioen artean bizi dena. Narrazio marko honen barruan balizko Estatu Batu batzuetan gertatzen den gerra zibila kontatzen duen istorioa sartuta dago, protagonistak gaua arintze aldera asmatutakoa. Bigarren istorio hau kafkiarra da, absurdoaren literaturatik hurbil, besteak beste, bertako pertsonaiek istorio bateko pertsonaiak direlako kontzientzia baitute. Baita Paul Auster idazle magialaria da eta ez da koformatzen istorio baten barruan beste istorio bat kontatzearekin, bigarren istorio hau ere bi planotan ematen baita, errealitatearen planoan eta fikzioaren planoan. Pertsonaiak maila batetik bestera pasatzen dira, idazleak irakurlea kutxa txinatar baten jokoan harrapatu nahi balu bezala.\nNobela ez da hor gelditzen. Lo ezinik dagoen gizona alabarekin eta bilobarekin bizi da. alaba banatuarekin eta senargaia hil zaion bilobarekin. Hirurak bakarrik daude, gizona ere alarguna baita, eta bakardadeen konplizitate horretan eraikitzen dira haien arteko harrernanak, batez ere bilobairi dagokionez. Izan ere, bilobak ezin du lo egin gau horretan, eta gauak ematen duen iluntasunean babestuta konfidentzietara heltzen dira aitona eta biloba elkarrizketa luze batean. Momentu honetan nobela hunkigarria da, tristeziaz haraindi dagoen itxaropenaren adibidea eskaintzen duelarik, munduak eta munduarekin batera bizitzak aurrera jarraitzen baitu. Batzuetan literatur amarruz betetako liburua iruditu zait nobela hau, baina magia ikuskizun batean bezala, trukoa nola egin den jakiteari uko egiten badiogu, liluraren mendean geratuko gara istorioan harrapatuta.


Vitoria-Gasteizko Udalaren web-orria - Europa Biltzar Jauregia handitzea eta ingurumen aldetik birgaitzea - Europa Biltzar Jauregia gaur arte\nEuropa Biltzar Jauregia handitzea eta ingurumen aldetik birgaitzea\nEuropa Biltzar Jauregia gaur arte\nEuropa Biltzar Jauregia 1989an eraiki zen, hiru funtzioa aldi berean betetzeko: biltzarrak eta erakusketak, gizarte etxea (bi erabilera horiek eraikinaren ipar hegalean zeuden), eta kirolgunea (hegoaldeko hegalean). Gasteizek egun duen gizarte etxeen sarearen sorgunea izan zen. Eraikinaren jatorrizko funtzioetako zenbait beste gizarte etxe berri batzuetara igaro zirenez, azkenerako biltzarren eta erakusketen esparruan espezializatu zen.\n2003tik 2011ra hainbat hobekuntza eta eraldaketa gauzatu ziren eraikinaren barruan. Aisialdiko eta liburutegiko gizarte esparruak birgaitu eta biltzarretarako funtzioak eman zaizkie.\n2011n European Green Capital 2012 saria jaso zuen Gasteizek, eta hortik aurrera Jauregia ingurumenaren alorreko nazioarteko eta tokiko hainbat topaketaren gune bilakatu zen. Era berean, 2012an "Vitoria-Gasteiz, European Green Capital 2012" erakusketa iraunkorra inauguratu zen, hiriak jarangarritasunarekin lotuta erdietsi zituen arrakasta eta proiektu nagusien berri emateko. Hartarako erabili zen gela berria, 580 metro koadrokoa, Green Capital Aretoa deitzen da ordutik.\n2014-2015 biurtekorako Europa Jauregiaren erabateko aldaketa proposatu zen. Helburua izan zen eraikina energetikoki eraginkorragoa izan zedin, bai eta erosoagoa ere, egungo arauekin bat datorrena eta bere funtzionaltasuna hobetuz.\nEuropa Biltzar Jauregia handitzea eta ingurumen birgaitzea\nVitoria-Gasteiz, laborategi hiria\nJauregia gaur arte


Konfiantza sendotzeko garaipena - Asier Figueroa - Uriola.eus\nKostata baina aspaldiko partez Bilbao Basketek garaipena lortu zuen, lehenengoa Basketball Champions League txapelketan. Lehia nahiko itsusia izan zen ikuslegoarentzat, erritmo geldoan jokatutakoa, borrokatua... jokaldi guztiak zeharo landu beharreko horietakoa. Eta denboraldi osoan zehar ohikoak bihurtu diren gorabeherak eduki arren, talde bilbotarrak ondo baino hobeto kudeatu zuen bere alde izan zuen alde apurra.\nFortitudo Bologna eta Bilbao Basketen ibilbideak oso berdintsuak izan dira orain arte:diru arazoak, garaipen gutxi… eta atzoko partida parekatua izango zela aurreikusten zen, eta horrela suertatu zen: markagailua baxua bezain estua izan zen lehia osoan zehar, gehienez italiarrek zortzi puntuko abantaila izan baitzuten. Gainera, errebotearen jabe izan ziren eta hirugarren laurdena 5-17 irabazi zuten. Besteak beste azken segunduetan Brownen hiruko bat eta Hakansoen jaurtiketa libre erabakiorrak sartu zituztelako izan ziren garaile.\nTalde osoa nahiko txukun ibili zen orokorrean baina jokalari bat nabarmendu zen besteen gainetik (ez bakarrik 2’18 metroko altuera duelako) “beltzezko gizonen” baitan: Felipe Dos Anjos. Brasildar gazteak Ondrej Balvinen lesioa dela medio, minutuak pilatu ditu azken hiru norgehiagoketan (atzokoa barne) eta ondo baino hobeto aprobetxatu zuen atzoko aukera: 11 puntu, 10 errebote eta 2 baloi lapurtu zituen.\nBerarekin batera Brown (11 puntu), Huskic (9 puntu, 6 errebote), Miniotas (8 puntu, 8 errebote), eta Hakanson (8 puntu, 8 asistentzia) jokalariak aipatu behar dira.\nEtxeko taldean Happ (19 puntu, 10 errebote), Aradori eta Saunders (12na puntu eskuratuta) izan ziren onenak.\nHonek ez du etenik eta ACB liga bueltan izango da igandean, izan ere Bilbao Basketek Zaragozari egingo dio bisita. Oso garrantzitsua den lehia arratsaldeko 17:00etan hasiko da. Biek ala biek garaipena dute helburu, pixkanaka bada ere beheko zulotik burua ateratzeko.\nEspero dezagun atzoko garaipenak taldearen baitan konfiantza sendotzeko balio izatea.\nArgazkia: Basketball Champions League


“BATUZ ALDATU”, Hizkuntza-politiketan eragiteko adostasun soziala. | Gerriko\n“BATUZ ALDATU”, Hizkuntza-politiketan eragiteko adostasun soziala.\nEuskalgintzaren Kontseiluak euskararen normalizazioa du xede nagusi. Horretarako hizkuntza politiketan eragiteko proiektuak eta proposamenak lantzen ditu besteak beste. Hizkuntza politiketan eragiteko euskalgintzatik haragoko eragileekin lan egiteari garrantzia berezia ematen dio, euskararen gaia eta bere garapena gizarteko alor guztiak ukitzen baititu. Azken urteetan Euskalgintzaren Kontseilua buru belarri ibili da hizkuntza politiketan eragiteko proposamenak lantzen gizarteko eragile ezberdinen ekarpenak kontutan hartuz.\nEkainaren 19an parte hartze prozesu baten emaitza irudikatu zen Donostiako Kursaalen eta 100 eragilek bat egin zuten Batuz Aldatu proposamenarekin.\nGerriko Kultur Elkartea eta Maizpide Euskaltegia Euskalgintzaren Kontseiluaren bazkide dira hasieratik eta prozesu honetan ere parte hartu dute.\nHizkuntza politikak behar beharrezkoak dira gure hizkuntzak garapen osoa izan dezan eta orain egin dugun proposamenak hizkuntza politikek zein norabide izan behar duten eta zein adarretan kokatu behar diren zehazten du.\nAdostasuna ez da soilik izan euskalgintzako eragileen artekoa; osasun munduko eragileak, juristak, industria munduko enpresak, kooperatibak, gazte mugimenduak, kirol taldeak, kultur eragileak, hezkuntzako eragileak, mundu digitalekoak edo hedabideak...parte hartu dute. Urrun joan gabe, nabarmendu nahi ditugu Ordizia Rugby Elkartea eta Beasaingo Andramendi Ikastola, bat egin eta Kursaaleko ekitaldian izan baitziren.\nDatorren astelehenean, uztailak 5, guzti honen berri emateko solasaldia antolatu dugu. Bertan Gerrikoko kideok egoteaz gain, Ordiziako Rugby Elkarteko kideak ere egongo dira haien testigantza emateko eta Euskalgintzako Kontseiluko Idazkari Nagusi Paul Bilbaok proiektuaren nondik norakoak azalduko ditu.\nAnimatu zaitez eta zatoz zeu ere ekarpena egitera!\nHizlariak: Paul Bilbao, Euskalgintzaren Kontseiluko Idazkari Nagusia, eta Igor Eguren, Ordizia Rugby Elkarteko Kudeatzailea.\nGoierriko 17 lagun elkartuak.\nAipatutako kontu batzuk, labur:\nAdostasuna helburu. Adostasunetik euskararen erabilera erosorako baldintzak lortu nahi ditugu.\nHerrigintza, herri gogoa behar da, baina Hizkuntza Politika ere bai, askotariko eragileak elkarrekin politiketan eragiten. Eragile guztiek dute zeresana euskarari buruz.\nOinarrizko dokumentuarekin bat egin duten geroz eta eragile gehiago dauzkagu.\nArloz arlo estrategiak prestatu, lehentasunak markatu eta konpromisoak hartu: zer egin dezakegu elkarrekin?, eta nola? Galdera horiek erantzunez egingo dugu bidea.\nOrdizia Rugby Taldean, adibidez, euskararen gaian kontzientzia hartu eta jarrera aktiboa daukate. Horregatik, entrenatzaile guztiak euskal hiztunak dira eta baita fisioak eta delegatuak ere.


Proiektu berriekin indartuz — Kulturaz\nProiektu berriekin indartuz\nProiektu berriekin indartuz Gipuzkoako Hitzak argitaratu du gaur guri buruzko albistea. https://www.kulturaz.eus/bloga/1364 https://www.kulturaz.eus/@@site-logo/logoa.png\nGipuzkoako Hitzak argitaratu du gaur guri buruzko albistea.\nSanagustin Azpeitiko Kulturgunea Kooperatiba Elkartekoek 2014rako kulturguneak izango dituen "zutabe nagusiak" finkatu dituzte, eta aurtengo lehen hilabeteetako ekitaldiak zeintzuk izango diren ere aurreratu dute. Oinarrian, iazko bideari segituko diote programazioan eta abiatuko dituzten proiektuetan. "Kulturguneak bere filosofiarekin segituko du lanean: euskal kultura eta euskara sustatuz; herrian kultur sormena landuz eta kultur kontsumoa herrian bertan izatera bultzatuz. Bide horiei jarraituko diegu, ahal bada sormenari bultzada emanez, euskal talde edo egileak ekarriz", esan du Xabier Aranbarri Sanagustin kulturgunearen kudeatzaileak. Baina aurten ere kanpoko sortzaileen "pintzelkada" batzuk ere izango dira Kulturguneko ekitaldietan, "baina, betiere, portzentaje handiena euskal kulturari emanez". Horrez gain, aurten ere "aniztasunari eta diziplinen arteko orekari" eutsi nahi diote.\n2014an, ordea, pauso bat gehiago eman nahi dute, proiektu zehatz batzuk landuz. "Aurtengo berezitasun nagusia euskal kultura bultzatzeko diren proiektu zehatz batzuetan sartzeko dugun asmoa da. Iaz, esaterako, kultur bonuarena jarri genuen abian, eta aurten ere horrekin segituko dugu, eta indartzen ari da gainera", dio Aranbarrik. Txartel kopurua mugatua da, eta dagoeneko %75 saldu dituzte. Horrez gain, iaztik Aho Bizarrik Gabe solasaldi zikloa antolatzen parte hartzen du Sanagustinek Urola Kostako Hitza-rekin, Uztarria Komunikazio Taldearekin eta Erlo Telebistarekin elkarlanean. Azpeitiko Alde Zaharra biziberritzeko egitasmoan eta Azoka Herritik proiektuan ere parte hartzen du.\nAurten, berriz, proiektu berri batzuetan ariko da: programazioari dagokionez, esaterako, Hebentik Zuberoako kultur taldearekin topaketak antolatu ditu otsailaren 9rako. Euskal kulturako administrazio eta eragile nagusiekin elkarlanean, adibidez, euskal antzerkiaren sustapen proiektua landu nahi dute. "Azpeitian antzerkirako zaletasun handia dago, antzerki tailerrak daude, Ehaze Euskal Herriko Antzerkizale Elkarteak herrian du egoitza, eta Euskal Antzerki Topaketak ere Azpeitian egiten dira. Hori dena kontuan hartuta, proiektu zabal bat egin nahi dugu", azaldu du Aranbarrik.\nUrteko 150 ekitaldiei eutsiz\nSanagustinen proiektu teknikoen artean, besteak beste, Arkupean izeneko proiektu berria landuko dute. Horiek dira aurtengo dituzten asmo batzuk, baina ez dira bakarrak: "Bestelako aholkularitza proiektu batzuk ere baditugu esku artean". Eskaintza aldetik, "programazio handia" du Sanagustinek, urtean 150 ekitaldi ingurukoa. Antolatzeko orduan, kontuan izan beharreko hainbat puntu dituzte, "herrigintzatik eta norbanako ororentzako egindako proiektua" dela nabarmenduz. Kultur diziplinen artean edota ikus-entzuleen adinean-eta "oreka" bilatzen saiatzen dira. Aurten, programazioa "egonkortzen" segitzeaz gain, "indartu" egin nahi dute. Horretarako, herriko beste hainbat eragilerekin elkarlanean jardungo dute, eta herritik at ere elkarlana sustatzen ahaleginduko dira.\nKultur arlo batzuetako lantalde irekiak ere martxan dira Sanagustinen. Esaterako, musika, dantza eta antzerkikoak osatuta daude. Talde horietan edonork parte har dezake, eta kulturgunera zein talde ekarri erabakitzeaz gain, kulturguneak aurrera begira jorra ditzakeen proiektuez eztabaidatzen dute. "Nahi dena da poliki-poliki programazioa herrira zabaltzea".\nIaz ere 150 ekitaldi egin ziren Sanagustinen, "aurreko urteetako bide berean". Baina ikus-entzuleen gorakada esanguratsua izan zuen kulturguneak: "2013an, guztira, 24.000 ikus-entzule inguru izan ziren, eta zazpi alditan goraino bete zen". Besteak beste, han izan ziren iaz: kontzertuetan, Bebe, Berri Txarrak, Raimundo Amador, Eñaut Elorrieta, Ruper Ordorika, Delorean, Kalakan, Non Servium eta Su Ta Gar; antzerkian, Emaztegaiaren semea, Pottola, Manos k'rien...\nHala ere, kulturguneko "zutabe nagusia herriko sormena" dela azpimarratu du Aranbarrik: "Iazko ekitaldien %70 herriko taldeek eginikoak izan dira. Horrek erakusten du herriko lehen plaza dela Sanagustin kulturgunea".\nArkupean izeneko proiektu berria landu nahi dute aurten, "kulturgunearen erabilera erraztu eta formatu txikiko ekitaldiei zuku gehiago ateratzeko". Eraikinaren dimentsioak ekitaldiaren neurrira egokitzearen aldeko apustua da: "Kulturgunearen aretoa ez da ikaragarria, baina ehun laguneko ekitaldietarako oholtza askotan handi gelditzen da. Proba batzuk egin ditugu, eta emaitza txukunak izan dira".\nHorretarako, kulturgunearen albo bateko arkupe bat oholtza txiki bihurtzea aztertuko dute, "erabilerraza eta ekitaldi askori erantzuna emateko modukoa baita". Produkzio kostuak gutxitzeko balioko duela ere uste dute. Gainera, proiektua osatzeko, martxan dauden lantaldeetatik proposamenak irtetea nahi dute.\nHemen apirilaren amaiera arteko agenda aurrerapen bat:\nOtsailak 1: Capsula + Sermond's (kontzertua). 23:00etan.\nOtsailak 7: Xora filma (Soreasun). 21:30ean.\nOtsailak 8: Kantu Jira. 19:00etan.\nOtsailak 8: Joxe Replay + Sendaezinak (kontzertua). 23:00etan.\nOtsailak 9: Hebentik-Kultur Mahaia Topaketak. Dantzak, bazkaria eta amaitzeko Pilotarhitza ikuskizuna. 19:00etan.\nOtsailak 12: Gure esku dago hitzaldia: Jokin Apalategi soziologoa hizlari. 19:00etan.\nOtsailak 16: Depedro+Joseba Irazoki (kontzertua). 19:00etan.\nOtsailak 22: Heavy gaua: Metalhika+DJ Oker. 23:00etan.\nOtsailak 18-Martxoak 4: Erakusketa: Azpeitiko Argazki Elkartea. Karnabalak\nOtsailak 26: Gure esku dago hitzaldia: Joseba Tobar ekonomialaria hizlari. 19:00etan.\nMartxoak 9: Figuranteak, antzerkia.\nMartxoak 11: Aho bizarrik gabe\nMartxoak 12: Gure esku dago hitzaldia: Eneko Bidegain (kazetaria eta M.U.ko irakaslea).19:00etan.\nMartxoak 14: Oroitza-penak monologoa, Joseba Usabiagarena.\nMartxoak 16: Itsasi Euskal Kultur Taldearen dantza emanaldia.\nMartxoak 22: Zea Mays+Ezinean.\nApirilak 5: La Fuga+Zoè.\nMaiatzak 3: Esne Beltza.


Olentzerori buruzko ikerketa baterako ekarpenak Lesakan – Olentzerozaleen Elkartea\nLesakan Olentzerori buruz hitz egitea, eta, hain zuzen ere, Lesakan, non auzotar guztiek dakiten Eguberrietako pertsonaia maitagarri honi buruz, nik adina edo gehiago, zaila eta arraroa egiten zait.\nBaina, nolanahi ere, nire borondate onenarekin eta oroimen-ariketa onenarekin, eta nire bizitzan zehar buruxkatzen eta miatzen joan naizen datu eta erreferentzia batzuekin, gauza bitxi batzuk esaten eta ematen saiatuko naiz, nire bizipen pertsonal onenen artean gordetzen ditudanak.\nZalantzarik gabe, hasteko, Emilio José Esparza Viela lesakarra aipatu behar dut (1918ko martxoaren 18a – 1970eko urriaren 19a), Olentzerorekin maitemindua eta ikasia, aurrerantzean José Emilio bezala aipatuko duguna, denok horrela deitzen baikenion. Ël izan zen, 1950ean, Olentzerori buruzko albiste bitxi bat idatzi zuena Lesakako Gabonetan, Editorial Gómez de Pamplona argitaletxeak inprimatua, 40 errealen truke. Piper lehorreko Kofradia Gastronomikoko bere lagunek faksimile bat egin zuten, kofradia honek argitaratu zituen hamahiru koadernoetatik laugarrena, Aranzadik 1972ko otsailaren 24an argitaratua, Jose Emilioren omenaldi gisa. Kofradia honetako hamar bazkideetako bat Martin Sarobe zen, Iruñekoa baina herritar guztiek ezagutzen duten bihotzez lesakarra.\nLan honetan, José Emilio, Aranzadi, Azkue, Barandiarán, Campión, Caro Baroja, Chao, Frankoswski, Iribarren, Lecuona, Veyrin, Zabala eta beste batzuen lanak kontsultatu ondoren, komeni da jatorrizko Olentzero, agian lesakarra eta eguraldi ezezagunekoa, Onentzarotik etortzea (Zaro = Epoca), onaren garaia esan nahiko lukeena. Eta hortik dator Olentzero, Oes edo Oleries-en garaia ere esan nahiko lukeena, aditu ugarik aipatzen dutena.\nJosé Emilioren lanak hainbat atal ditu, hala nola Olentzero eta konpartsa, sei kide dituena, lau gizon edo mutil, sorbalda gainean hankak eramateaz arduratzen direnak, poltsazain bat eta kantari bat, eta eszena (Ikatzulo, Lesakako paraje bat) eta musika ere islatzen ditu. Aurrerago azalduko dugu, aurrerago jarraitu baino lehen, poltsazaina zela auzotarrek ematen zituzten dohainak jasotzeaz arduratzen zen pertsona.\nOlentzero edo Olentzaro\nJose Migel Barandiaran maitagarriak (Aita Joxemiel) bere Obra Osoen zenbait aipuetan, I. liburukian, 183. orrialdean eta beste batzuetan, eta XXII. liburukian, 223. orrialdean eta beste batzuetan, esaten du Lesakan gure pertsonaiak Olentzaro eta Julio Caro Baroja izena duela, 110. orrialdean eta Euskal Herriaren antzinako erlijioari eta egutegiari buruz lanean, Lesakan Olentzero, Olentzaro eta Orentzaro deitzen zaiola. Hau da, hiru izen desberdinekin, baina nik beti entzun izan dut Olentzero, José María Satrusteguik dioen bezala, 79. orrialdean eta Solsticio de invierno ‑ ren beste batzuetan, eta, jakina, José Emilio Esparza eta beste egile batzuk.\nUste dugu, eta halaxe esaten zuen beti lagun artean José Emilio Esparzak, Olentzeroren irudia “Lesakakoa” dela, baina ez zuen frogatu, nahiz eta gai horretan interes handia izan, bere heriotza goiztiarragatik, 52 urte zituela hil baitzen. 1970ean, Lesakako Udalak, herriko hainbat erakunde eta elkarterekin elkarlanean, Jose Emilio Esparza Euskarazko I. Literatur Lehiaketa deitu zuen, eta bere oinarrien artean baldintza hau agertzen zen: 12-15 urte bitarteko parte-hartzaileentzat, nahitaezko gaia: Olentzero. 15-19 urte, nahitaezko gaia: Urteberria.Olentzeroren irudia jatorriz Lesakakoa den ala ez, gai garrantzitsua den arren, are garrantzitsuagoa da eta oso argi dago herri honetan inoiz ez dela galdu gure Gabonetako pertsonaiaren tradizioa eta horretan bat datoz, asko eta asko ez esatearren, autoreak. Ildo horretan, hainbat ohar eta baieztapen aipatuko ditut, Lesakan kokatzen dutenak edo Olentzeroren jatorrizko eremu geografiko gisa aipatzen dutenak.\nHala, Diario de Noticias de Navarra egunkarian, 2002ko irailaren 2an, Joseba Irazoki Etxepeteleku “Lesakan bizi den beratarraren” erreportaje bat argitaratzen da azken orrialdean, eta honela dio hitzez hitz: “Horrek guztiak ezin du ahaztu, hala ere, Lesaka Olentzero bezalako pertsonaia mitikoen sorlekua dela, Baroja idazlearen arabera”. Era berean, Diario de Navarra egunkarian, 1992ko abenduaren 30ekoan, Victor Manuel Arbeloaren artikulu batean, honako hau dio: “… beraz, Lesakara goaz, Olentzeroren jatorrizko aberria izateko lehentasuna duen hiribildura…”.\nRugorridos por Navarra (Baztan, Bertizarana, Bortziriak) lanean, 220. orrialdean, honela dio: “En Lesaca nació el mitico Olentzero…”, eta argazki batekin ilustratzen da. Argazki horretan honako hau azaltzen da: “…. el Olentzero…. fue su origen precisamente en la villa de Lesaca y desde aquí se ha extenando por la resto de Navarra y el País Vasco como una tradición de el ciclo de Nafarroako Aurrezki Kutxak argitaratutako Guía y Mapa lanean ere (104. orrialdea) honako hau esaten da: “Lesaka da Eguberrietako Olentzeroren irudi mitikoa jaio zen herria…”.\nBestalde, 2005eko azaroaren 19an eman zidaten ohar batean, Bilboko Euskal Museoaren Lagunek, Lesakatik gidatutako bisita batean aholkuak ematen baitizkiet, honela dio: “Lesaka, Olentzero ikazkina bezalako pertsonaia mitologikoen sorlekua…”. Eta Juan Garmendia Larrañaga ikerlariak, Ikastolen Elkarteak Olentzerori buruz argitaratutako Hiztegi Etnografikoaren 147. orrialdean, honako hau dio: “… izen eta jatorrian buruzko teoriak desberdiñak daude eta Lesaka izendatu da jaioterritzat”, hau da: “… Olentzeroren izenari eta jatorriari buruzko hainbat teoria daude, baina Lesaka aipatu da jaioterritzat”.\nEra berean, Jose Duesok, Euskal Jaietan (40. or.) honela dio hitzez hitz: “Beste leku batzuetan, festaren amaieran, plazan erretzen da monigotea, Lesakaren kasuan, non, zalantzarik gabe, mito hau oraindik ere errotuagoa dagoen eta euskal Gabonetako pertsonaiak bere sehaska izan duela ziurtatzen den”.\nOlentzero erretzearen kontu hori Aita Barandiaranek ere esaten du bere Obra Osoen I. liburukian, 184. orrialdean eta beste batzuetan.\nEta gauza bera jasotzen du Julio Caro Barojak, aipatutako bere lanaren 110. orrialdean, honela baitio hitzez hitz: “Lesakako Olentzaroari dagokionez, 1928. urte inguruko txosten bat daukat, M.M.rena (nire azalpena: Marcial Macicior (honi dagozkio Caro Barojaren M.M. inizialak), urte horietan zinegotzi izan zena, 1927ko azaroaren 27an kargua hartu zuena).\nY se quemema en la\nNiri dagokidanez, urtebete baino ez dut ezagutu, duela hogei bat urte, kasinoko atean, eta ez zen mamitu. Eta gurasoek esaten didate beren garaian, eta 91 urte dituzte jada, ez dutela inoiz ezagutu ekintza hori ohitura gisa, baina bai urte bakan batean, baina gehiago ganberratua edo antzeko ekintza bezala. Litekeena da, nolanahi ere, autore hauek oroitzapenik ez duen aurreko garai bati buruz hitz egitea. Eta Diario de Navarra-n, 2005eko azaroaren 26koan, Olentzerori buruz Lesakan emandako hitzaldiei buruzkoan, honako hau dio: “Bere jatorrizko tokian, Lesakan, planto egin dute. Gure sinboloa da, nafarra, Euskal Herrian hedatua… “.\nZazpi erreferentzia aipatu dizkizuet, zeinetan esaten baita Olentzero Lesakakoa dela jatorriz, baina horrek ez du esan nahi beste zazpi edo gehiago aipa ditzakeenik kontrako zerbait baieztatzen duenik. Nolanahi ere, berriro diot interesatzen zaiguna dela, eta hori horrela da, eta berriro diogu, Lesakan ez dela inoiz Olentzeroren tradizioa edo ohitura galdu, eta gutxienez duela mende eta erdi edo atzerago ospatzen dela, Barandiaranek “entendimentuz jantziya (mendez mende”) letran dioen bezala.Tarteki bat egiten dut azaltzeko uste dudala eta ia ziur nago 1959 hartan izan zela, nahiz eta Andoni Santamaría-Ilundain iruñesheme eta lagun ona, San Antonioko Gazteriaren Olentzeroren Lagunen bazkide sortzailea, antolatzailea bera, ez dagoen oso ziur urte hartan izango zenik. Espero dut egunen batean argituko dugula, eta espero dut osasun eta ilusio nahikoarekin izatea, gure Olentzero maitearen alde lanean jarraitzeko.\nKontua da José Emilio Esparza eta beste lesakarrekin harremanetan jarri nintzela (Pedro Isasi, Bautista Irigoyen eta beste batzuk), eta Gabon egunean kamioi batean Iruñeko zezen-plazara joan zela Lesakako lehiaketan parte hartu zuen Olentzero batera. Hori izan zen Iruñean atera zen lehen Olentzero, Lesakatik garraiatu zuen kamioian nire osaba Bautista Irigoyenek, eta 1965ean edo 1966an, ezin didazu ziurtatu (hala ere, ziurra da bi urte hauetako bat izan zela), Angel Irazokik bere furgonetan Pedro Isasik lagunduta eraman zuen Olentzero Gabon eguna baino lehen, oraingo honetan berariaz egina Iruñera eramateko. Esaten didazunez, Iruñea ez du ondo ezagutzen, ikastetxe batera eraman zuen, seminariora igaro bezain laster, eskuinetara.\nHau da, historikoki Lesaka Olentzeroren jatorrizko herria dela onartzen bada eta hemendik Euskal Herrian zabaltzen joan bada, aipatu ditugun azken hauek dira kasu berrienetako batzuk. Hori guztia, Lesakan, beste erakunde eta pertsona batzuen artean, honako hauei zor zaie: musika-bandari, Lesakako Abesbatzen Elkarteari, hainbat musika-talderi, Udaleko Kultura Batzordeari eta anonimo sutsuei. Izan ere, urtero laguntza handia ematen dute, beren lankidetza eskuzabal eta gogotsuarekin, gure tradizio kutun eta herrikoienetako bat baita.\nRafael Eneterreaga Irigoien-en eskutik